Иван Вазов
Радост на македонските долини

chitanka.info

Дойдоха, настаха

желаните дни:

гръмнаха „урата“

и в наште страни.

Дойде, кат царица,

свободата днес с гръм,

с „Шуми Марица“,

с великата вест.

Скръбта ни престана.

Град, хижа и храм

днес викат: Осанна!

Ден славен, голям!

Окови разбити,

тиранина в бяг,

тъмници открити

пред българский стяг!

Трудът, който пори

браздите по нас л

есът, кой бърбори

о, ветрове, с вас,

поточето бистро,

въз Шарът снега,

небето заристо —

празнувават сега.

Пелистер празнува,

Бабуна сияй,

цар Вардар ликува,

Дрин пее, играй.

Ликуват орлите

там из висоти,

на Шар по скалите

днес лавър цъфти.

Дойдоха, настаха

желаните дни,

гръмнаха „урата“

и в наште страни!

Декември 1916 г

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.